Remigijus Audiejaitis

Remigijus Audiejaitis (dar žinomas kaip Remis arba Tanaka, 1972 m. sausio 17 d. Kaune – 2007 m. kovo 11 d. Vilniuje) – poetas, fotografas, muzikantas.

 Biografija 

Gimė Kaune. Nuo gimimo aklas. Mokėsi Vilniaus Antano Jonyno aklųjų ir silpnaregių internatinėje mokykloje, Vilniaus Balio Dvariono muzikos mokykloje baigė fleitos klasę.

Metus Filadelfijoje studijavo pagal programą, skirtą neregiams. Mokėsi darbo su kompiuteriu pagrindų, anglų kalbos, orientuotis mieste. Ten pat pradėjo fotografuoti ir studijuoti japonų kalbą. Grįžęs įstojo į Vilniaus universitetą. Baigęs anglų filologijos studijas toliau studijavo japonų kalbą ir Azijos kultūrą VU Orientalistikos centre.

1999 m. surengė fotografijos parodą Vilniaus universiteto renginio „Filologijos ruduo“ metu.

2000 m. savo darbus eksponavo sostinės Užupio galerijoje „Galera“.

2003 m. surengė parodą Vilniuje, Fotografijos galerijoje„Žmogus, kuris kūrė matydamas širdimi“, Bernardinai.lt, 2009-03-23.

Buvo grupės „Madmanmoon“ („Išprotėjusio žmogaus mėnulis“) vokalistas, daug koncertuodavo kartu su dainų autoriumi ir atlikėju Domantu Razausku (projektas „Ganja Ma“). Remigijaus Audiejaičio eilėraščiai skelbti interneto svetainėje www.nevykeliai.lt„Mantas Gimžauskas ir Remigijus Audiejaitis “Anoj pusėj kapinių – sodai”“, Anarchija.lt, 2008-05-12.

Dainavo Lietuvos aklųjų chore „Vilnius“.

Kino režisierė Dalia Survilaitė 2002 m. apie Remigijų Audiejaitį sukūrė dokumentinį filmą „Kurmis“. 2004 m. filmavosi belgų režisieriaus Martin Barnewitz filme „Lost Child“„Lost Child“, IMDb.com.

2007 m. kovo 11 d. kartu su Mantu Gimžausku-Šamanu žuvo gaisro metu Vilniuje. Palaidotas Kaune, Romainių kapinėse.

2008 m. gegužės mėnesį galerijoje „Kairė-dešinė“ buvo surengta Remigijaus Audiejaičio ir Manto Gimžausko-Šamano kūrybinio palikimo paroda. 2013 m. Remigijaus Audiejaičio atminimui išleista knyga su DVD plokštele „Regėta Lietuva“  Justina Gagarina „Knygos „Regėta Lietuva“ sutiktuvės“, Lietuvos aklųjų biblioteka, 2013-10-29.

 Šaltiniai 

Kategorija:Lietuvos poetai
Kategorija:Lietuvos fotografai
Kategorija:Lietuvos fleitininkai
Kategorija:Silpnaregiai ir neregiai